Յոհաննես Դունս Սկոտ

Յոհաննես Դունս Սկոտ (, ), փիլիսոփա, աստվածաբան, ֆրանցիսկյան միաբանության անդամ։ Միջնադարյան սխոլաստիկայի ներկայացուցիչ։ Դասավանդել է Օքսֆորդի և Փարիզի համալսարաններում։ Քննադատել է թոմիզմը՝ գտնելով, որ հնարավոր չէ ռացիոնալիստորեն հիմնավորել արարչագործության գաղափարը, փորձել է փիլիսոփայությունը անջատել աստվածաբանությունից։ Աստծուն վերագրելով բացարձակ ազատություն՝ պնդել է, որ աստված կարող է նյութին հաղորդել մտածելու ունակություն, այսինքն, ինչպես նշել է Կ․ Մարքսը, իրեն իսկ աստվածաբանությանն ստիպել է մատերիալիզմ քարոզել։ Դունս Իոհանը նոմինալիզմի դիրքերից լուծել է ունիվերսալիաների (ընդհանուրի) խնդիրը և դրանով ամրապնդել միջնադարյան փիլիսոփայության մատերիալիստական հակումները։ Դունս Իոհանը զգալի ավանդ է թողել միջնադարյան Եվրոպայի տեսական մտքի պատմության մեջ։

Ծանոթագրություններ 

Շոտլանդացի փիլիսոփաներ
Շոտլանդացի աստվածաբաններ
13-րդ դարի փիլիսոփաներ
Օքսֆորդի համալսարանի շրջանավարտներ
Եկեղեցու ուսուցիչներ
Շոտլանդացի գրողներ
Միջնադարյան փիլիսոփաներ
Բրիտանական ակադեմիայի անդամներ
Հռոմի կաթոլիկ հոգևորականներ
Շոտլանդացի ուսուցիչներ